Iga aasta 1. aprillist indekseeritakse määratud pensione indeksiga, mille väärtus on eelmise aasta tarbijahinnaindeksi aastase kasvu ja sotsiaalmaksu pensionikindlustuse osa aastase laekumise kasvu aritmeetiline keskmine. Näiteks, kui tarbijahinnaindeks kasvas aastas 4% ja sotsiaalmaksu laekumine 10%, siis tõuseb pension 1. aprillist 7% võrra. Lisaks on toimunud viimastel aastatel täiendavad pensionitõusud kas 1. aprillist või 1.  juulist.